Publication: Magyar Közlöny
Issue: MK-2011-34 (Year: 2011, Number: 34)
Era: contemporary
Section: a 3/2007. (IV. 4.) Kt. rendelet hatálybalépésétõl
Paragraph Index: 2066

1. Az indítványozók az Ör. kifogásolt rendelkezéseit az Alkotmány 70/A. § (1) bekezdésébe ütközõnek vélték. Az Alkotmánybíróság állandó gyakorlata szerint e rendelkezést a jogegyenlõség általános elvét megfogalmazó alkotmányi követelményként értelmezte, és kifejtette, hogy bár az Alkotmány 70/A. § (1) bekezdése szövegszerûen az alapvetõ jogok tekintetében tiltja a hátrányos megkülönböztetést, a tilalom kiterjed az egész jogrendszerre. Ha a megkülönböztetés nem az emberi vagy az alapvetõ állampolgári jog tekintetében történt, az eltérõ szabályozás alkotmányellenessége akkor állapítható meg, ha a jogalkotó önkényesen, ésszerû indok nélkül tett különbséget az azonos szabályozási kör alá vont jogalanyok között. Hátrányos megkülönböztetés akkor áll fenn, ha a szabályozás lényegi eleme tekintetében nem azonos az alanyok elbírálása, jogaik és kötelezettségeik meghatározása. Az Alkotmánybíróság következetes gyakorlata szerint, ha az adott szabályozási koncepción belül eltérõ szabályozás vonatkozik valamely csoportra, ez a hátrányos megkülönböztetés tilalmába ütközik, kivéve, ha az eltérésnek kellõ

Source: https://magyarkozlony.hu/hivatalos-lapok/5e0dfbb3b50a74b16408d0723a965bf6c5ff0a51/dokumentumok/1cb70cd94029dc4ec5d600dc4a76f0260cef66c7/letoltes